text:  Klassiker: Afsløret af spor i sneen
  10 december 2012 kl. 08.25
  Tyveknægtene lærer det åbenbart aldrig: Når der ligger sne, kan politiet let finde dem. I nat skete det i Løsning ved Horsens.
  En tyv brød ind i supermarkedet Kiwi på Sneppevej i Løsning kort før kl. fire natten til mandag. Der blev stjålet en flaske Bailey og flere six-packs med juleøl. 
  Tyven var gået fra stedet - men havde ikke tænkt på, at han satte spor i den nyfaldne sne. Så det var en smal sag for en politihund at finde frem til, hvor han var gået hen. 
  Og våde spor i en opgang pegede på en bestemt lejlighed, hvor betjentene også fandt de stjålne drikkevarer.
  